લગ્નમાં તમામ લોકોની ઇચ્છા હોય છે કે તે તેમના દિકરા કે દિકરી લગ્ન ધામધૂમથી કરે. આમ પણ ગુજરાતમાં ગ્રાન્ડ વેડિંગ એક ફેશન ટ્રેન્ડ બની રહ્યો છે. ત્યારે આ તમામ ઝલસા તમારા ખિસ્સાને આવનારા દિવસોમાં ભારે પડી શકે છે. જો કે તેના કેટલાક સારા પાસા પણ છે. સંસદમાં બહુ જલ્દી જ એક પ્રસ્તાવ પારીત કરવામાં આવશે. જો તે સંસદમાં પસાર થઇ ગયો તો હવે કોઇ પણ 5 લાખ રૂપિયાથી વધારે રૂપિયા લગ્નમાં ખર્ચ કરશે તો તેણે 10 ટકા સુધીનો દંડ ભરવો પડશે. નોંધનીય છે કે દંડ દ્વારા જે રકમ મળશે તેનો ઉપયોગ ગરીબ પરિવારની છોકરીઓના લગ્ન માટે કરવામાં આવશે.